标题：秦良玉史料集成
秦良玉简介
  秦良玉(1574～1648年) ，字贞素。明朝末期巴渝战功卓著的女将军、女军事家。四川忠州（今属重庆忠县）人。为石砫宣抚使马千乘妻。史书记载到：良玉为人饶胆智，善骑射，料敌如神，兼通词翰，常为男子装。自幼从父秦葵习文练武，丈夫死后，继任其职，她曾派出兄弟秦邦屏、民屏救援沈阳抗击后金，被明熹宗封为二品夫人、充总兵官，并赐“忠义可嘉”匾额。更曾亲率3000精兵北上，镇守山海关（榆关）。崇祯三年，又奉诏勤王，收复永平、遵化等四城，受到崇祯帝优诏褒美并诰封一品夫人，加封少保、挂镇东将军印。并且在四川、贵州地区又相继击败奢崇明、安邦彦、张献忠、罗汝才等叛军，取得成都之捷、重庆之捷、夔门之捷、松藩之捷等。清军入关南下,她坚持抗清,被南明隆武帝晋封太保兼太子太保、忠州侯爵。去世后谥号“忠贞”。成为中国历史上唯一正史登录的巾帼英雄。（这里的正史指的是二十五史中专门记载男性将、相的正史列传，并非指《列女传》，《列女传》属于二十五史中的异类史。）
郭沫若曾撰文赞誉秦良玉：“像她这样不怕死、不爱钱的一位女将，在历史上毕竟是很少的”。北京四川营胡同就是她北上勤王屯兵遗址。
《明史》·秦良玉传
《明史》卷二百七十 列传第一百五十八 秦良玉传（清·张廷玉等纂）
秦良玉，忠州人，嫁石砫宣抚使马千乘。万历二十七年，千乘以三千人从
征播州，良玉别统精卒五百裹粮自随，与副将周国柱扼贼邓坎。明年正月二日，
贼乘官军宴，夜袭。良玉夫妇首击败之，追入贼境，连破金筑等七寨。已，偕酉
阳诸军直取桑木关，大败贼众，为南川路战功第一。贼平，良玉不言功。其后，
千乘为部民所讼，瘐死云阳狱，良玉代领其职。良玉为人饶胆智，善骑射，兼
通词翰，仪度娴雅。而驭下严峻，每行军发令，戎伍肃然。所部号白杆兵，
为远近所惮。

《南明史》·秦良玉传
《南明史》卷七十 列传第五十 秦良玉传（民国·钱海岳纂）
秦良玉，字贞素，重庆忠州人。石砫宣慰使马千乘妻。万历二十七年，征播州蛮，破娄山关，良玉夫妇功称最。千乘以忤内臣丘乘云下狱死，命良玉代领其职。为人饶胆智，善骑射，料敌如神，兼通词翰，仪度娴雅。每行军，号令严肃，秋毫无犯；有犯，亲故不少贷，所部兵器用长矛，白木为之，“白杆兵”遂著名海内。
泰昌时，奉调征清兵辽东，遂卸裙衩易冠带，与子祥麟、妇张凤仪、家将文指挥妻白，及左右侍婢，皆男妆雄服，众八千人。赐良玉三品服，授兄邦屏都司佥书，弟民屏守备。天启元年，邦屏渡浑河战死，民屏突围出。辽沈连破，关外残兵奔窜。良玉闻变，统精卒三千，与祥麟兼程守山海关。祥麟中矢，犹拔矢策马夺勇防御，不肯退。良玉陈邦屏死状，尚书张鹤鸣亦言浑河血战，实石砫、酉阳二土司功，诏加良玉二品服；祥麟指挥使；赠邦屏都督佥事，阴子，祠祭；民屏进都司佥书。命回川练兵赴授，良玉率众回蜀。 
未几，奢崇明围成都，陷重庆，川中大震。诸土司皆贪崇明赂，逗留，独良玉斩使焚书，遣邦屏子翼明、拱明，都司胡明臣，裨将秦永成先发，自与祥麟率杀手六千，令民屏提调，杨学礼督阵，前锋沿江而上，寇不敢出。而崇明围成都急，巡抚朱燮元调援，良玉乃繇川北鼓行而西，分遣民屏复安岳、乐至，良玉复新都，长驱抵成都。寇败解围去，乃还救重庆。民屏擒寇将樊虎，夺二郎关、佛图关。时南坪关先为翼明所扼，拱明斩寇将沈霖两河，火舟千余，寇束手困守城中。良玉兵抵城下，腰刀先登，手斩千级。寇张彤迎战，祥麟斩之，乘夜复重庆。永成斩将冉应龙忠州。川东悉平，功第一，授都督同知总兵，复晋祥麟宣慰使，民屏都督同知副总兵，翼明、拱明咸加参将。良玉益感奋，以首凶未获，即领兵进剿。分遣裨将秦衍祚复遵义，祥麟克永宁、蔺州，亲率翼明、拱明先后攻破红崖墩诸大巢，擒将李楫等。朝命数赉金币，良玉疏谢，且言：“臣率翼明、拱明提兵裹粮，累奏红崖墩诸捷，乃行间诸将，未睹贼面，攘臂夸张。及乎对垒，风闻先遁，败于贼者惟恐人之胜，怯于贼者惟恐人之强。如总兵李维新渡河一战，败衄归营，反拒臣不容不得一见。以六尺躯须眉男子，忌一巾帼妇人，亦当愧死。”优诏报之。 
崇明巢破，结水西安邦彦同反，引苗众围贵阳。良玉命民屏及其子佐明、祚明从巡抚王三善救之，大破邦彦平越，捣大方。三善死，民屏从殉，佐明、祚明重伤脱。良玉疏闻，有“仇不共戴”语。诏赠民屏右都督，佐明、祚明授参将，翼明、拱明皆晋副总兵候调。 
崇祯三年，清兵陷永平西城，畿辅震动，诏天下勤王。各镇自保观望不前，良玉独慷慨誓众，率翼明捐资济饷，师昼夜兼行抵都。都人闻白杆兵至，朝市喧传安堵。上诏褒美，加少保，挂镇东将军印。召见平台，赐蟒玉彩币羊酒，赋诗四章旌之。会四城复，蜀有百丈关之警，命良玉归。翼明护筑大凌河，城成，亦撤兵还镇。祥麟、凤仪代驻近畿防守。后夫妇分兵逐王嘉胤、王自用于山西、河北。已调襄阳，凤仪以孤军战殁侯家庄，祥麟乃南旋。 
良玉自京师还，奉命专防川东。七年，张献忠入川，围太平，良玉提兵急救。会祥麟自北还军，前后夹击，大破之，遁去。十三年，罗汝才复入川，闻良玉兵至，反走。良玉率永祚、翼明、谭稳、秦篆，迭破之马家寨、留家垭，斩东山虎，追至谭家坪，寇披靡逃，王光恩、惠登相降。良玉率祥麟亲追至仙寺岭，夺汝才大纛，擒渠虎塌天，前后斩八千余级，蹂死者遍山谷，获甲仗马骡无算，众丧胆不敢西。 
先是，左良玉纵献忠走罗汝才。是岁七月，二人悉锐复功川。当是时，杨嗣昌主驱寇入川，尽撤蜀精锐赴楚，邵捷春以弱卒二万守重庆，所倚惟良玉及副总兵张令二军。适知州陆逊之过重庆，捷春命按行其营，叹曰：“不图今日见细柳营，娘子军名不虚也。”良玉为置酒论兵，语逊之曰：“邵公不知兵，吾一妇人，受国恩应死，恨与邵公同死耳。”逊之问故，良玉曰：“督师以蜀为壑，无智愚皆知之。邵公不以此时争山夺险，令寇无敢即我，而坐以设防，此败道也。”逊之醉，误曳其袖，良玉遽引佩刀自断之。 
十月，献忠破观音崖，从上流渡，良玉偕令扼竹箘坪，挫其锋芒。令战死，良玉趋救不克，所部三万人略尽。单骑见捷春曰：“事急矣！尽发吾溪峒卒，可得二万，我自饩其半，官半之，犹足办寇。”捷春见嗣昌与己左，而仓卒无见粮，谢其计不用；良玉乃太息归。捷春师旋覆，嗣昌乃来重庆，谋邀献忠。献忠复出陕破襄阳，嗣昌亦死。 
十六年冬，献忠尽破楚地，将入蜀。良玉图全蜀形势，上之陈士奇，请益兵守十三隘，士奇不能用；复上之刘之勃，之勃许之而无兵可发。 
十七年正月，献忠攻夔州，良玉驰救，众寡不敌溃。威宗殉国，衰绖北向大哭。及清兵入蜀，良玉语其众曰：“吾一妇人，受国恩二十年，今不幸至此，其敢以余年事虏哉？”与所部中军江国纪等约曰：“从虏者族无赦。”乃分兵守四境。献忠遍召土司，无敢至石砫者。忠、酆民襁负来依者踵接。昭宗即位，晋太保兼太子太保，封忠州侯。永历二年，宗室容藩使至征粟，良玉不应。容藩将攻之，乞救于李占春，容藩乃走。未几卒，年七十五。谥忠贞。
凤仪，沁水人，尚书铨女。祥麟，字瑞征。有勇略，屡立战功，先与良玉书，言：“儿誓与城存亡，愿大人勿以儿为念。”良玉批其旁曰：“好、好，真吾儿。”卒，子万年嗣。
翼明，官总兵，封威通伯。十三年，与万年、杨璟以众同降于清。拱明，官总兵，讨普名声，力战死。
赞曰:良玉以巾帼效命疆场,古所未有也,迹其忠忱武略,足愧须眉已
《南明史》·表
《南明史》卷二十 表第六 诸臣封爵世表二（部分）（民国·钱海岳纂）
澄济伯郑芝豹 弘光元年闰六月封，永历七年十二月降清 
崇明侯杜弘域 弘光元年五月封崇明伯。隆武元年七月晋侯 
靖远伯甘良臣 隆武元年十月封。永历二年十月卒 
威虏伯吴志葵 隆武元年十月追封，谥桓愍 
忠威伯贺君尧 隆武元年十一月封。永历元年六月卒 
平南伯陈可立 隆武元年十一月封 
仁武伯姚志卓 隆武元年十二月封，鲁王封同。永历八年正月卒 
卢陵伯刘同升 隆武元年十二月追封，谥文忠 
虔威伯向明时 隆武元年十二月封 
攀龙伯王问臣 隆武元年十二月封 
婺安伯朱大典 隆武二年二月封，七月卒，赠沛国公 
平粤伯丁魁楚 隆武二年二月封，永历元年正月降清 
福青伯周之藩 隆武二年二月封，八月卒 
忠州侯秦良玉 隆武二年二月封，永历二年二月卒，谥忠贞 
安溪伯刘全 隆武二年三月封 
延国公郑香 隆武二年三月封 
忠定伯林习山 隆武二年三月封，永历十六年七月卒 
............
《清史稿》·四川土司
《清史稿》卷五百十三 列传三百——土司二 四川 （清·赵尔巽、柯劭忞等纂）
川东道重庆镇辖：
石砫宣慰使，其先马定虎，汉马援后。南宋时，封安抚使。其后克用，明
洪武初加封宣抚使。崇祯时，土司千乘及妇秦良玉，以功加太子太保，封忠贞侯。
子祥麟，亦加封宣慰使。顺治十六年，祥麟子万年归附，仍授宣慰使职。乾隆二
十一年，以夔州府分驻云安厂同知移驻石砫。二十五年，设石砫直隶厅，改
土宣慰使为土通判世职，不理民事。（夔州府夔州协属。）
《小腆纪传》·秦良玉传
《小腆纪传》卷第三十五 列传第二十八 秦良玉传（清·徐鼒、徐承礼 编纂）
秦良玉 杨之明（补） 马京（弟亭等）（补） 龙在田 禄永命（王克猷）　那嵩（子焘） 龙吉兆（弟吉佐） 
秦良玉，忠州人；石砫宣抚使马千乘之妻。万历二十七年（一五九九），征播州蛮，良玉夫妇功称最。千乘死，良玉代领其职。为人饶胆智、善骑射，兼通词翰；仪度娴雅。每行军，号令严肃。所部号「白杆兵」，为远近所惮。 
泰昌时，以援辽功，赐三品服。兄邦屏，授都司佥书；弟民屏，守备。天启元年（一六二一），邦屏渡浑河，战死；民屏突围出。良玉自统精卒三千赴之，所过秋毫无犯。诏加二品服，予封诰；子祥麟，授指挥使。良玉陈邦屏死状，兵部尚书张鹤鸣亦言浑河血战实石砫、酉阳二土司功；赠邦屏荫子、祠祭，民屏进都司佥书。奢崇明之乱，诸土司皆贪贼赂，逗遛；独良玉破樊龙兵，解成都围，克佛图关、复重庆。锡夫人诰命，授都督佥事，充总兵官；祥麟、民屏及邦屏子翼明、拱明咸进秩。良玉益感奋，先后攻克贼巢；川贼定，复援贵州。三年（一六二三）六月，言『臣率翼明、拱明提兵裹粮，累奏红崖墩诸捷。乃行间诸将未睹贼面，攘臂夸张；及乎对垒，风闻先遁。败于贼者，惟恐人之胜；怯于贼者，惟恐人之强。如总兵李维新渡河一战败衄，归营反拒臣，不容一见。以六尺躯须眉男子，忌一巾帼妇人，亦当愧死』！优诏报闻。崇祯三年（一六三○），永平四城失守；良玉率翼明奉诏勤王，捐赀济饷。帝优诏褒美，召见平台；赐良玉彩币、羊酒，赋诗旌其功。会四城复，命良玉归，而翼明留驻近畿。 
时流贼日炽，良玉自京归还，不复远出，惟专力办蜀贼；四破罗汝才之众，夺其大纛、擒其副渠，贼势渐衰。而督师杨嗣昌尽驱贼入川，巡抚邵捷春以弱卒二万守重庆，所倚惟良玉及副总兵张令二军。绵州知州陆逊之过良玉营；酒次，良玉叹曰：『邵公不知兵，吾一妇人受国恩应死，恨与邵公同死耳』。逊之问故？良玉曰：『督师以蜀为壑，无智愚皆知之。邵公不以此时争山夺险，令贼无敢即我，而坐以设防，此败道也』！既张令战死竹箘坪，良玉所部三万人亦略尽；单骑见捷春曰：『事急矣！尽发吾溪峒卒，可得二万。我自饩其半、官半之，犹足办贼』！捷春见嗣昌与己左而仓无见粮，谢其计不用；良玉乃叹息归。 
十六年（一六四三）冬，张献忠尽陷楚地，将入蜀。良玉图全蜀形势，上之巡抚陈士奇，请益兵守十三隘，士奇不能用；复上之巡按刘之勃，之勃许之而无兵可发。明年正月，贼犯夔州，良玉驰援；众寡不敌，溃。及全蜀尽陷，良玉慷慨语其众曰：『吾一妇人，受国恩二十年；今不幸至此，其敢以余年事逆贼哉』？与所部约曰：『从贼者族，无赦』！乃分兵守四境。贼遍召土司，无敢至石砫者。 
后献忠死，而良玉竟以寿终。
相关史料文献记载
后人关于秦太保史书所载节录:
1、（大明万历四十七年十一月）兵部左侍郎杨应聘覆：“辽东经略熊廷弼题为酌调士兵以资征战，奉旨：‘该部速议具奏，钦遵到部，为照本部前议，调兵士兵四万以资征剿，业奉谕旨檄行彼中选发矣。’经臣虑，其调多则参杂不精，人众则安置不便，又虑安奢，水蔺互为仇雠，同征非宜，于是有精锐二万之议。…………… 
调湖广、永顺宣慰司兵八千，都指挥使彭元锦亲统；调保靖慰司兵五千，宣慰彭象乾亲统；调酉阳宣抚司兵四千，宣慰冉跃龙亲领；石柱宣抚司兵四千，应袭马祥麟同秦邦屏亲领，以遵义参将童揆仲统之。……” 
（《明实录?神宗万历实录》卷588 页3。） 
2、十一月戊子，兵部左侍郎杨应聘请调湖广宣慰司兵八千人，都指挥使彭元锦领之；保有靖宣慰司兵五千人，宣慰彭象乾领之；酉阳宣抚司兵四千人，宣抚冉跃龙领之；石柱宣抚司兵四千人，应袭马祥麟同秦邦屏领之，遵义参将童仲揆统焉。仍以四川副总兵陈策加援辽总兵官统各军。（《国榷》卷83、页5143） 
3、（大明万历四十八年五月）辛亥，加四川石柱援辽女官秦氏下三品服。子指挥佥事马祥麟加指挥使（时赴三千人，续调三千五百余人）。 
四十有八年秋八月，石柱宣抚秦良玉援辽，与子祥麟守榆关，力战罔懈，严正封二品夫人，祥麟指挥。兄邦屏戮死浑河，赠都督佥事。（《蜀龟鉴》卷首，页7） 
4、先三日，袁应泰檄各将犄角应援，总兵姜弼、朱万良军浑河外，俱不战，独四川石柱土官秦邦屏、参将张神武、游击周世禄等力战，兵半济河，败其白标、黄标，最后紫标益众，四面而围之，川兵饥疲，八千人无一免者，总兵张名世、戚金在河南亦战殁。是役也，敌兵亦为夺气，川兵名始重 
5、大明天启元年，邦屏渡浑河战死，民屏突围出。（《明史》卷二百七十列传第一百五十八《秦良玉》传，页6944） 
6、三月，川浙总兵了陈策等率师援沈阳，及奴贼战于浑河，死之。时，策等提兵至浑河桥南，闻沈阳失守，下令还师。裨将周敦吉等固请追战，石柱土司副总兵秦邦屏引兵先渡河，与诸将营桥北，浙兵三千与陈策等营桥南。邦屏等营未就，奴四面攻之，将卒殊死战，杀奴二三千人，贼却而后前，如是者三，奴益生兵至，诸军饥疲不支，周敦吉、秦邦屏、吴文杰、雷安民皆战死。………（《明实录?熹宗天启实录》卷8，页7118）。 
7、大明天启元年，师渡浑河，邦屏力战死，民屏负伤突围出。沈、辽连陷，海、盖、金、复望风奔窜，良玉闻变，与祥麟兼程赴援，守护榆关。祥麟目中流矢，犹拔矢策马前进，大兵引退。良玉陈邦屏死状，兵部尚书张鹤鸣亦奏称“浑河血战，石柱土司功为最。秦邦屏战殁，宣抚女官秦良玉亲督精兵，兼抚残卒，往率榆关，壮气弥励，请加赏叙。再征兵赴援”等语。诏加良玉二品章服，即予夫人诰命，赐额曰：“忠义可嘉。”子祥麟授都指挥使，赠邦屏都督佥书。命回川练兵赴援，良玉率众还蜀。（《石柱厅志?承袭志》），页20。 
8、马祥麟，字瑞征。及长，雄躯伟干，勇力绝伦，胸罗经史，能诗文善书，随太保南征北剿，尝以单骑冲阵，俘获渠魁。浑河血战，目中流矢，犹拔矢策马逐贼，斩获如故，大兵惊退。事闻，授指挥使，军中呼为“赵子龙”、“小马超”。援辽时，前军已发，公披挂装束，援笔大书于“建勋堂”之门，有“海阔从鱼跃，天空任鸟飞”之句，字高丈余，闻当时悬手直书，后人引梯仰视，目为之眩。改设后，笔迹犹存。后为旗人同知德明寓此，始行刷去。应袭宣慰司职，未任事而卒。（《马氏家谱 十二世祥麟公传》） 
9、大明天启元年春正月，师渡浑河，邦屏战死，民屏负伤突围出。沈阳破，残兵枝节入关。良玉闻变。与祥麟兼程进御。扼榆关，祥麟目中流矢，犹策马前进。是役诸城皆陷，关独完。（《蜀龟鉴》卷7，页7。） 
10、秦良玉驻兵处在(北京)骡马市大街中间路北，中有四川会馆，原名石芝庵，后人改庵为会馆，内祀秦良玉之神位。龛前有联曰：“出胜国垂三百年，在劫火消沉，犹剩数亩荒营，大庇北来桑梓客。起英雄于九幽地，看辽云惨淡，应添两行热泪，同声重哭天涯”。 
馆门之外有横匾，“蜀女界伟大秦少保驻兵之处，川兵在此学习纺纱织布，施行兵工政策，后人因志其事，故名棉花胡同。” 
附：秦良玉史略。秦良玉，明末忠州人，石柱宣抚使马千乘之妻也，善骑射，饶胆智，兼通诗翰，好为男子装，仪态娴雅，而驭下严峻，每行军发令，戎伍肃然。………马千乘死，良玉代领其军，时号白杆军，朝命赐绢服，裙衩易冠带，侍女皆作男装。后因援辽勤王有功，封一品夫人，晋爵为忠贞侯。崇桢召见平台，赐帛羊酒，赋诗旌其功。诗曰：“蜀锦征袍手制成，桃花马上请长缨，世间多少奇男子，谁肯沙场万里行”。命良玉归，专剿川贼，连败罗汝才等。后良玉寿终石柱。今四川会馆有秦良玉东征图，不知何时售与外人，芙蓉淹没良可惜也。（《燕都胜迹?北平南城》）页101、102 
11、四城既复，闻蜀有百丈关之警，命还镇。良玉留子祥麟同妇张氏，代驻近畿防守。……良玉回镇，奉令专防川东。
12、宣慰使给石砫土司秦良玉夫人诰命，时值洗宝日期，特用宝领。给以良玉方率兵勤奢忠义也。(《熹宗实录卷十七》0876)
13.、天启元年秋，樊龙陷重庆，平表缒城下，诣石砫土官秦良玉乞师，号泣不食饮者五昼夜，良玉为发兵。(《明史》张廷玉等,卷二百四十九,列传一百三十七)。
14、龙阳峒土司附籍石柱土司。明万历14年（1586年），龙阳峒土司八世世袭冠戴谭彦相宣布脱离石柱土司自立。万历16年，石柱土司马斗斛、马千乘率兵攻打谭彦相。（《利川县志》）
15、 兵部尚书张鹤鸣言：浑河血战。散奴数千皆石砫酉阳二司土兵之力，邦屏等既陷阵。秦氏先遣人来京作棉衣一千五百件，给于残兵，又押兵三千至关上，分公家之难下，复饮血之仇，更可嘉，马宜录，邦屏子大贵。死事与明屏实缺至其。谗口自伤功高招忌，势有固然。自宜力为保全断不令忠义之士负战长叹报可。(《熹宗实录》卷十三0673)
16、（崇祯）十三年五月，流贼罗汝才等复犯夔州，闻良玉兵至，反走。良玉先锋将谭稳已潜出贼后马家寨击之，斩首七百三十三级。都司秦篆又邀之留马垭，斩其魁东山虎，生擒贼三十三名。裨将秦永祚伏兵水口遮击，斩首五百余级，未渡者北遁。秦翼明会别将张令追至谭家坪，斩首一千一百七八十级，贼披靡逃窜，贼首小秦王、过天星皆降。(《石砫厅志》)
秦太保所作檄文
秦太保作檄文《固守石砫檄文》：
为传檄布告我父老军士同心御侮事。慨自献贼犯蜀，石砫震恐，有议降者，有议迁者。呜呼！普天之下，莫非王土。我高皇帝以布衣提三尺剑，四征不庭，乃定丕基。今皇上神圣英武，独运庙谟，献逆虽狡，指顾成擒。我父老军士，奈何不详查虚实，妄听谣诼，滋长寇贼之威，挫馁军旅之气耶？本使以一弱女子而蒙甲胄者垂三十年，上感朝廷知遇之恩，涓埃未报；下赖将士推戴之力，思其功名。石砫存与存，石砫亡与亡，此本使之志也！抑亦封疆之责也！然有谓献贼善于将兵，战无弗利者，此实虎之伥，雉之媒，口口口口口也。夫襄阳乞降，熊巡抚受其绐；澧州溃围，左军门骄其志。若令其当本使，则其技立穷矣。往者播州之役，歼厥精锐八千；蔺州赴接，解严不越九日。他若重庆之捷、成都之捷、夔门之捷，均彰在人耳目。想我父老军士，共见共闻，非本使一人私言也。今者贼之前锋，已逾荆关，距石砫仅三日程耳。乃复盘旋如蚁，游移若狐，欲前复却，欲进又退，本使不知其何所顾忌而若此？虽然临事而惧，好谋而成；圣人之格言，兵家之要道也！本使国愤家仇，痛心交并，汉贼不两立，其势直不可以终日。然而不敢恃血气之勇，昧壮老之义，而学匹夫抚剑之态！其有盘涧硕人，泉石逸士，怀留侯之奇谋，隐洛阳之雄略，足以制贼之死命，而贡诸本使前者，固当虚衷翁受，拱听明诲。即降至舆台走卒，或有一策师，片言足采，本使亦无不乐与同旋，崇以礼貌。惟木使鳃鳃过虑，不得不与我父老军士约者，则以全蜀沧陷，群贼猥毛。其侦骑之密布，逻卒之四出，禁无可禁，防不胜防。是在各奋报国之心，共作同袍之气。毋惑妄论，毋听谣言，毋许越界，毋许私徙。临阵身必先，杀贼志必果。勿奸淫，勿劫掳，勿嚣张，勿浮动。遭所约则赏有差，悖所约则杀无赦。本使令出法随，虽亲不贷。檄至之日，其各凛遵！
忠州秦氏家乘秦太保忠贞侯家传
是篇以国史为经，以忠州郡志、石柱厅志、马氏承袭志、秦氏家乘为纬，穿插贯穿，颇具苦心，事迹转国史差详，文字亦转原辑增十之三，然根据诸书，不敢杜攥一字，至野史传闻，概不录入，其有足资考证者，谨附注本文下，虽正史无此体例，然私家著述，不妨稍宽其例，大雅口口，幸匡正焉。（第十世族裔家秀原辑，第十一世族裔山高增订。
太保名良玉，字贞素，忠州秦氏。先世有名安司者，元季避徐寿辉乱，由楚入蜀，居绍庆路，传二世至国宝，徙居忠州，遂为忠人。太保父名葵，字载阳，前明贡生，居郡城鸣玉溪，自号鸣玉逸老。丁乱世，喜谈兵，尝谓二子邦屏民屏曰：“天下将有事矣，尔曹能执干戈，以为社稷者吾子也。”太保幼承庭训，读书知大义，与兄邦屏弟民屏，究心兵家言，精骑射。长字石柱宣使马千乘。马氏自南宋以来，世为土司，千乘尤知兵。太保既归马氏，农隙简练士卒，精劲冠诸部，善用长矛，以白木为之，不假色饰，厥后屡立战功，石柱白杆兵遂著名天下。
万历二十七年，播州杨应龙叛，千乘奉调，以三千人往，太保领精兵五百，裹粮自随，与官兵拒贼邓坎。明年正月二日，官军量灌高宴，太保语千乘曰：“贼心乘夜袭我，宜戒备。”乃下令军中，解甲者斩。夜半，贼果至，太保夫妇首击败之，追入贼境，破其金筑七寨。黎明抵桑木关，官军始先后至，桑木天险，诸军仰攻不克，太保以兵绕出关后，克之，遂会诸军破娄山关，扼贼海龙囤。平之，是役太保夫妇功第一，督臣李化龙匿不以闻，然太保亦不自言也。太保为人饶胆智，兼通词翰，仪度娴雅，而驭下严峻，每行军发令，戎武肃然，以是为远近所惮。后千乘以开矿事，忤内监邱乘云，乘云构之，逮下云安狱，瘐死，朝命以太保有战功，令袭其职，太保遂易冠服，侍女皆戎装，见者不知为女子也。
泰昌时，征其兵东援，太保遣邦屏民屏以五千人先往，而自统精兵三千，与其子祥麟继之，朝命赐太保三品服，授邦屏都司佥书，民屏守备。
天启元年，师渡浑河，邦屏力战死，民屏负重伤突围出。太保闻变，与祥麟兼程赴援，所过秋毫无犯。至通州，偶与浙兵角，当事论之即止。诏加二品服予封诰，子祥麟授指挥使。太保陈邦屏死状，请优恤，因言：“臣自征播以来，所建之功，不满谗妒口，贝锦高张，忠诚孰表？”帝优诏报之。兵部尚书张鹤鸣亦奏言：“浑河血战，首功数千，实石柱、酉阳二土司功。邦屏既没，良玉即遣使入都，制冬衣一千五百，分给残卒，而身督精兵三千抵榆关，上急公家难，下复私门仇，气甚壮，宜录邦屏子，进民屏官，乃赠邦屏都督佥事，锡世荫，与陈策等合祠。民屏进都司佥书。
部议再征兵二千，太保与民屏弛还。抵家甫一日，奢崇明陷内江、新都，进围成都，其党樊龙反重庆，杀巡抚徐可求，及文武官并五十余人，川中大震。龙以太保兵强，遣其党樊定邦赍金帛结援，太保怒曰：“贼奴敢以逆言污吾耳。我兵将发，即以奴首祭大纛。”立斩之，出其金犒军，欢声雷动，遂飞章奏闻。率民屏及邦屏子翼明拱明，溯江西上，度渝城，掩至重庆南坪关，扼贼归路，伏兵袭两河，焚其舟，以忠州为民屏守地，分兵护之，弛檄夔州，令急防瞿塘上下，贼力战，败归。会崇明图成都急，巡抚朱燮元檄调赴援，复出军，贼啖诸土司厚利，诸土司如平茶邑梅皆逗留，独太保鼓行而西，收新都，长驱抵成都，贼遂解围去，乃邀军救重庆，民屏擒贼将樊虎，夺二郎关，又夺佛图关。时南坪关先为翼明所扼，拱明擒贼将沈霖，烧其船千余艘，夺船八百，贼闻两关连破，攫城固守，太保率兵抵城下，贼张肜迎战，祥麟斩之，乘夜攻通远门，龙遁走，诸将争杀之，复重庆，捷闻，命封夫人，锡诰命，至是复授都督佥事，充总兵官，命祥麟为宣慰使，民屏进副总兵，翼明、拱明进参将，太保益感奋，以寇乱虽定，而崇明未获，遣裨将秦衍祚，从侯良柱败贼于九节滩，复遵义，遣祥麟从朱燮元攻破江潦四十八砦，克永宁、蔺州二城，生擒伪官甚众，太保亲率翼明拱明，先后攻破红崖墩、观音寺、青山墩诸大巢，擒贼将李楫，全蜀底定，复以援贵州功，数赉金帛。三年六月，太保疏谢。且言：“臣率翼明、拱明提兵裹粮，屡奏红崖墩诸捷。乃行间诸将，未睹贼面，攘臂夸张，及乎对垒，闻风先遁。败于贼者，惟恐人之胜；怯于贼者，惟恐人之强。如总兵李维新渡河一战，败衄归营，反闭门拒臣，不容一见。以六尺躯须眉男子，忌一巾帼妇人，静夜思之，亦当愧死。”熹宗优诏答之，命文武大吏，皆以礼待，不得疑忌。
是年，崇明结水西安邦彦同反，引苗众围贵阳，民屏及其子佐明祚明从黔抚王三善抵陆广，兵败先遁，其冬，从战大方屡捷。明年正月还师，三善为降将陈其愚所诒，死于大方，民屏殉之，佐明祚明得脱，皆重伤，太保疏闻，有“虽不共戴义难苟安”之语，诏赠民屏都督同知，立祠赐祭，二子佐明祚明授参将，翼明拱明皆进官至副总兵。
崇祯三年，永平四城失守，畿辅震动，诏天下勤王，时中原荒旱，流寇四起，各镇皆裹足不前，太保与翼明独慷慨誓师，出家财济饷，抵都，驻兵宣武门外，都人闻白杆兵至，勇气百倍，庄烈帝优诏褒美，召见平台，赐彩币羊酒，御书诗四章赐之，以旌其功。会四城已复，闻蜀有百丈关之警，乃命太保归桑梓，而翼明驻近畿，太保复留子祥麟，暨子妇张氏，亦驻京畿间，厥后祥麟逐流贼王嘉允王自用于营卫间，张以孤军战没侯家庄，祥麟乃南旋，张名凤仪，忠烈公铨女也。
七年二月，太保回镇，奉命专防川东，张献忠陷夔州，围太平，太保赴援，会祥麟自北回，前后夹击，大败之，贼遁去。十三年五月，扼罗汝才于巫山，汝才犯夔州，闻太保兵至，反走，而太保部将谭稳已潜出贼后，败之马家寨，都司秦篆，又追败之留马垭，斩其魁东山虎，裨将秦永祚，伏兵水口，复斩首五百余级，太保及翼明复合别将张令大败之谭家坪。贼首小秦王、过天星皆降，太保率祥麟亲追至仙寺岭，夺汝才大纛，祥麟擒其渠射塌天，前后计斩贼首八千余级，蹂躏死者遍山谷，获甲仗马骡无算，贼势渐衰。
先是，宁南侯左良玉困张献忠于玛瑙山，献忠使说左曰：“献忠在，故公见重，无献忠亦无公矣。”左信而纵之。贼走白羊山，汝才与献忠有旧，败投与合，是岁七月，二贼悉锐复寇川，当是时，楚人杨嗣昌以辅臣督师为驱贼去楚入蜀之计，尽撤蜀精锐赴楚，川抚邵捷春争之不能得，提弱卒二万守重庆，所倚惟太保及张令二军，贼谋攻夔，太保愿往援，捷春闻警，畏甚，檄太保勿东下，令与张令军驻重庆附近，相为犄角，适绵州牧陆逊之罢官过渝，捷春使按营垒，至太保军，叹曰：“不图今日见娘子军也。”太保为置酒，语逊之曰：“邵公不知兵。吾一妇人，受国恩，谊应死，独惧与邵公同死耳。”逊之问故，太保曰：“邵公移我自近，去所驻重庆仅三四十里，而遣张令守黄泥洼殊失地利。贼据归巫万山巅，俯瞰吾营。铁骑建瓴下，张令必破。令破及我，我败尚能救重庆急乎？且督师以蜀为壑，无愚智知之。邵公不以此时争山夺险，令贼无敢及我，而坐以设防，此败道也。”逊之深然之。已而捷春移营大昌，监军万元吉，亦进屯巫山，与相应援，贼已先得地利。十月，连破官军于观音崖，三黄岭，遂从上马渡过军，太保偕张令急扼之竹菌坪，挫其锋，会令为贼所殪，太保趋救不克，转斗复败，所部三万人略尽，乃单骑见捷春请曰：“事急矣，尽发吾溪峒卒，可得二万。我自廪其半，半饩之官，犹足办贼。”捷春见嗣昌与己左，而仓无见粮，谢其计不用。太保乃痛哭归，捷春旋为降贼所诒，覆其军二万人，退屯锦州，贼遂入大昌，连陷剑州、锦州，内江，卢州，捷春逮问，论死。嗣昌来重庆，谋邀贼，贼由巴州席卷出峡东去，遂陷襄阳。嗣昌闻襄阳藩遇害，饮药自杀。
十七年甲申，为大清顺治元年，献忠尽陷楚地，将复入蜀，太保图全蜀形式，上之巡抚陈士奇，请益兵守十三隘，士奇不能用，复上之巡按刘之勃，之勃许之，而无兵可发，贼遂长驱抵夔门，太保驰援，众寡不敌溃。及全蜀尽陷，太保慷慨语其众曰：“吾兄弟而人皆死王事，吾以一孱妇蒙国恩二十年，今不幸至此，其敢以余年事贼哉！”悉召所部约曰：“有从贼者，族无赦。”乃分兵守四境。贼遍招土司，独不敢至石砫。继闻李自成陷北京，庄烈帝殉国，太保口踊号痛，气绝者再，旋更披麻，哭临万寿宫，哀动三军。
唐王隆武二年，遣使征太保兵，加太子太保封忠贞侯，赐以印。太保奉诏将行，会大清兵克福州，遂不果。时海宇底定，马氏惧以唐王事撄祸，故终太保世无敢言者，而明史亦阙而不书，今赐印尚存马氏宗祠云。献贼之入川也，所至多屠戮一空，忠酆人民，襁负来石避者，踵相接，太保每闻惨杀状，辄愤激扼腕，已而泣数行下。家居至戍子岁，病卒，寿七十有五，或曰六十有五。葬城东十五里回龙山（相传明亡后，太保所建玉音楼足不屡地者数年，寿终楼上。陶文毅公澍过西界沱有句云：“闭关坐卧小楼中，大节直同文相国。”咏其事也）。子祥麟先太保卒，太保命孙万年曰：“我死，群盗必有来寇者，尔不能拒也。城东南万寿山险峻易守，尔率军民往避，以待时清可尔。”太保卒。朱容藩寇石柱，万年如命往避，一境获免。
顺治十六年已亥，清师平蜀，万年率众投诚，恭缴前明印赦，蒙颁赐印赦如前明治石柱故事。
赞曰：世传载阳公喜谈兵，以兵学教其女，故太保幼节英武，而史更称其通词翰，盖文武兼资之流也。顾太保著述不尽传，今可得见者，仅固守石柱一檄耳。浩气孤忠洋溢楮上，足与清林敬级之乞援书。并垂千古。然敬级能文而不能武，太保则文武夙裕，一则固守广信，一则固守石柱，虽才略情势不同，而以死自誓则一。敬级得力父训，太保亦得力父训，家庭教育之足重也如是，女子不可不学，以太保及敬级时考之，固无女学也。今神州女校林立矣，岁糜国币千万，求所节揆文奋武，为国口献之士，何绝未一观也。（见秦良玉传口编初集）
注：“口”部分为脱落或原文不清字迹。
国外相关秦良玉史料
Worldwide Guide to Women in Leadership 
WOMEN IN POWER (最有影响力的女性) 
Female leaders 
and women in other positions of political authority 
of independent states and 
self-governing understate entities
1613-48 General Qin Liangyu in China
Married to Ma Qiancheng, the military commander of Shizhu district who was ordered to lead 3,000 soldiers to suppress a rebellion in 1559. She led another 500 men, and they fought side by side in battle and suppressed the rebellion quickly. In 1613, Ma offended a court eunuch, was arrested and died in prison, and she was ordered to take her husband’s former military office. She became famous for fighting the Qing invaders at the end of the Ming dynasty 1620 crushed numerous rebellions. In 1646 Emperor Longwu of the southern Ming gave her the title of Loyal Marquis. She lived (1547-1648). 
Qin Liangyu (1574-1648 A.D.) noted general who fought the Qing invaders at the end of the Ming Dynasty 
(秦良玉(1574-1648)单独作传的将军，明朝末年领导抗清)